Punžionių koplyčia
54°52′46″š. pl. 25°45′04″r. ilg.﻿ / ﻿54.879476°š. pl. 25.751155°r. ilg.﻿ / 54.879476; 25.751155 Punžionių koplyčia – dvarininkų Konaževskių šeimos koplyčia su laidojimo rūsiu, stovinti Švenčionių rajone, Magūnų seniūnijoje, Punžionių kaime. Tarpukaryje pastatyta mūrinė koplyčia stūkso už 300 m į vakarus nuo kelio  4416  Magūnai–Punžonys , į rytus nuo Punžemio ežero pakrantės. Iš kelio pasukama apie 200 m nuo Punžionių dvaro medžių alėjos. Koplyčios rūsyje palaidotas generolas Danielius Konaževskis (1871–1935) ir jo šeimos nariai. Anksčiau apleistas statinys 2015 m. buvo renovuotas. Šalia pastatytas informacinis stendas apie vykdytus koplyčios tvarkymo darbus. Koplyčia yra regioninės reikšmės architektūrinis ir sakralinis paminklas, 2007 m. įregistruotas LR Kultūros vertybių registre (unik. kodas 31247 ).